Alt ó 'Biseach 2010', iris Chumann Forbartha Chois Fharraige. Sa bpictiúr seo tá cairde agus muintir Órla Ní Fhinneadha as an gCloich Mhór. Bhuaigh Órla craobh na hÉireann Faoi-18 sa gCabhán ag Fleadh Cheoil na hÉireann. Seo é an tríú bliain aici craobh na hÉireann a bhuachaint. Tá go leor comórtais eile buaite aice le blianta anuas – Corn Cuimhneacháin Phatsy Ó Ceannabháin na bliana seo ina measc. Chas Órla amhrán d’Uachtarán na hÉireann ar an gCeathrú Rua cúpla bliain ó shin agus chas sí ar an gClochán don Taoiseach le gairid. Tá Órla ag freastal ar ranganna sean-nóis le Máire Phetair Uí Dhroighneáin ó bhí sí ar an mbunscoil agus tá sí fós ag freastal orthu. Ní féidir an iomarca moladh a thabhairt do Mháire Phetair. Ní hé amháin gurb í Máire an t-amhránaí sean-nós is fearr sa tír ach ’sí an múinteoir is fearr freisin í agus níl deireadh ar bith lena foighid.
Léiritheoir/Cruthaitheoir
Coiste Eagarthóireachta Biseach
Foinse
Bailiúchán Biseach
Dáta
2010
Teanga
ga
Cineál
Téacs
Aitheantóir
BI2010A09
Cearta
© Cumann Forbartha Chois Fharraige
Comhaid
Clibeanna
Amhránaíocht
Bailiúchán
Ailt ó Biseach, iris Chumann Forbartha Chois Fharraige
Tagairt
Coiste Eagarthóireachta Biseach, “Seaimpíní Sean-nóis,” Cartlann Ghaeltacht Chonamara, léite 6 Nollaig 2022, https://www.cartlann.ie/items/show/3535.